జమ్యాంగ్ త్సెరింగ్ నామ్‌గ్యాల్

జమ్యాంగ్ త్సెరింగ్ నామ్‌గ్యాల్ (జననం 4 ఆగస్టు 1985) భారతదేశానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో లడఖ్ లోక్‌సభ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు.
రాజకీయ జీవితం
జమ్యాంగ్ త్సెరింగ్ నామ్‌గ్యాల్ ఆల్ లడఖ్ స్టూడెంట్ అసోసియేషన్, జమ్మూ  2011 నుండి 2012 వరకు అధ్యక్షుడిగా పని చేశాడు. ఆయన ఆ తరువాత బీజేపీలో చేరి లడఖ్  పార్లమెంటు సభ్యుడు తుప్‌స్తాన్ ఛెవాంగ్ దగ్గర ప్రైవేట్ కార్యదర్శిగా పని చేశాడు. జమ్యాంగ్ త్సెరింగ్ నామ్‌గ్యాల్ 2015లో మార్ట్‌సెలాంగ్ నియోజకవర్గం నుండి లేహ్‌లోని లడఖ్ అటానమస్ హిల్ డెవలప్‌మెంట్ కౌన్సిల్ ఎన్నికలలో పోటీ చేసి రికార్డు తేడాతో   లెహ్‌లో కౌన్సిలర్‌గా ఎన్నికయ్యాడు. ఆయన దోర్జయ్ మోటప్ చీఫ్ ఎగ్జిక్యూటివ్ కౌన్సిలర్ పదవికి రాజీనామా చేసిన తర్వాత,  లడఖ్ అటానమస్ హిల్ డెవలప్‌మెంట్ కౌన్సిల్, లేహ్‌కు 8వ చీఫ్ ఎగ్జిక్యూటివ్ కౌన్సిలర్‌గా ఎన్నికయ్యాడు. 

జమ్యాంగ్ త్సెరింగ్ నామ్‌గ్యాల్ 2019లో జరిగిన లోక్‌సభ ఎన్నికలలో లడఖ్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి సజ్జాద్ హుస్సేన్ పై 10,930 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. లేహ్‌లోని బౌద్ధులలో అధికార పార్టీ పట్ల ఆగ్రహంతో ఉన్న నేపథ్యంలో 2024లో జరిగిన లోక్‌సభ ఎన్నికలలో సిట్టింగ్ ఎంపీ నామ్‌గ్యాల్‌ కు టికెట్ దక్కలేదు.  

జమ్యాంగ్ త్సెరింగ్ నమ్‌గ్యాల్ 2019లో ఆర్టికల్ 370ని రద్దు చేసి లడఖ్‌ను ప్రత్యేక కేంద్ర పాలిత ప్రాంతంగా ఏర్పాటు చేయాలనే మోదీ ప్రభుత్వ చర్యను సమర్థిస్తూ లోక్‌సభలో ఉద్వేగభరితమైన ప్రసంగం చేయడం ద్వారా మంచి గుర్తింపు తెచ్చుకున్నాడు.
మూలాలు

వర్గం:1985 జననాలు
వర్గం:17వ లోక్‌సభ సభ్యులు
వర్గం:లడఖ్ నుండి ఎన్నికైన లోక్‌సభ సభ్యులు
వర్గం:లడఖ్ రాజకీయ నాయకులు
వర్గం:లడఖ్ వ్యక్తులు